হাতের নাগালের বাইরে সোনা! দাম দেখলে চমকে উঠবেন

ওয়েব ডেস্ক : রোজই দাম বাড়ছে সোনা (Gold) ও রুপোর (Silver)। প্রত্যেকদিনই নতুন নতুন রেকর্ড তৈরি করছে এই দুই ধাতু। বৃহস্পতিবারও তৈরি হল নতুন রেকর্ড (Record)। মার্কেটে চাহিদা, টাকার দুর্বলতা এবং ভূ-রাজনৈতি অস্থিরতার কারণে এই দাম বেড়েই চলেছে বলে মনে করছেন বিশেষজ্ঞরা। এর ফলে এবার একপ্রকার হয়তো এই হলুদ ধাতু কিনতেই পারবে না মধ্যবিত্তরা।

ভারতের মাল্টি কমোডিটি এক্সচেঞ্জে বৃহস্পতিবার সোনার দাম (Gold price) ১১ হাজার ৮৫০ টাকা বেড়েছে। এর ফলে প্রতি ১০ গ্রাম সোনার দাম বেড়ে হয়েছে ১ লক্ষ ৭৭ হাজার ৭৮২ টাকা। এদিন সোনার সঙ্গে তাল মিলিয়ে বেড়েছে রুপোর দামও (Silver Price)। এদিন ২২ হাজার টাকা বেড়েছে এই ধাতুর দাম। ফলে এখন প্রতি কেজি রুপো কিনতে গেলে খরচ করতে হবে ৪ লক্ষ ৭ হাজার ৪৫৬ টাকা।

আরও খবর : পঞ্চভূতে বিলীন অজিত পাওয়ার, অমর রহে স্লোগান বারামতীর বাতাস

মুলত বুধবার, রুপোর দাম প্রতি কেজিতে বেড়ে হয়েছে ৩ লক্ষ ৭৭ হাজার ৬৫৫ টাকা। আন্তর্জাতিক বাজারে প্রতি আউন্স প্রতি রুপোর (Silver) দাম ১১৩ ডলার ছাড়িয়েছিল। এর পাশাপাশি বেড়েছিল সোনার দামও। আন্তর্জাতিক বাজারে প্রতি আউন্স সোনার দাম পার করেছে ৫ হাজার ২০০ টাকার গণ্ডি। এর পরে বৃহস্পতিবারও বাড়ল এই দুই ধাতুর দাম।

সম্প্রতি সোনার দাম ৫ হাজার ডলার দাম ছাড়িয়েছিল আন্তর্জাতিক বাজারে। এবার তা বেড়ে হয়েছে ৫ হাজার ৫১১ ডলার। ইন্টারন্যাশনাল মার্কেটে প্রতি আউন্স রুপোর দাম বেড়ে ১১৮ ডলার ছাড়িয়েছে। তবে কেন এত দাম বাড়ছে দুই ধাতুর? বিশেষজ্ঞরা জানাচ্ছেন, এর পিছনে রয়েছে বিশ্ব বাজারের অস্থিরতা। এর ফলে সোনা ও রুপোর দাম প্রায় রোজই বাড়ছে।